title: 2007/242/ES: Sklep Sveta z dne 23. aprila 2007 o izvajanju člena 7(2) Uredbe (ES) št. 423/2007 o omejevalnih ukrepih proti Iranu

text:
               24.4.2007

               SL

               Uradni list Evropske unije

               L 106/51

      SKLEP SVETA

   z dne 23. aprila 2007
   o izvajanju člena 7(2) Uredbe (ES) št. 423/2007 o omejevalnih ukrepih proti Iranu
   (2007/242/ES)
   SVET EVROPSKE UNIJE JE –
   ob upoštevanju Uredbe Sveta (ES) št. 423/2007 (1) z dne 19. aprila 2007 in zlasti člena 15(2) Uredbe,
   ob upoštevanju naslednjega:

               (1)

               Svet je 19. aprila 2007 sprejel Uredbo (ES) št. 423/2007 o omejevalnih ukrepih proti Iranu. Člen 15(2) te uredbe določa, da Svet sestavi, pregleda in spremeni seznam oseb, subjektov in organov iz člena 7(2) te uredbe.

               (2)

               Svet je ugotovil, da določene osebe, subjekti in organi izpolnjujejo pogoje, določene v členu 7(2) Uredbe (ES) št. 423/2007 in da bi morali biti zato uvrščeni na seznam v Prilogi V k tej uredbi, in sicer iz posameznih in posebnih razlogov, ki so v njej določeni –

         SKLENIL:
   Člen 1
   Osebe, subjekti in organi iz priloge k temu sklepu se uvrstijo na seznam v Prilogi V k Uredbi (ES) št. 423/2007.
   Člen 2
   Ta sklep začne učinkovati na dan objave.
   Člen 3
   Ta sklep se objavi v Uradnem listu Evropske unije.

      V Luxembourgu, 23. aprila 2007

            Za Svet

            Predsednik

         F.-W. STEINMEIER

      (1)  UL L 103, 20.4.2007, str. 1.

      PRILOGA

         „A.   Pravne osebe, subjekti in organi

                     Ime

                     Podatki za identifikacijo

                     Razlogi

                     1.

                     Organizacija za vesoljsko industrijo (AIO)

                     AIO, 28 Shian 5, Lavizan, Teheran

                     AIO nadzira iransko proizvodnjo izstrelkov, vključno z Industrijsko skupino Shahid Hemmat, Industrijsko skupino Shahid Bagheri in Industrijsko skupino Fajr, ki imajo vse pristojnosti v okviru Resolucije VS ZN 1737 (2006). Pristojnosti iz Resolucije VS ZN 1737 (2006) imajo tudi vodja AIO in dva druga visoka uradnika.

                     2.

                     Oborožitvena industrija

                     Pasdaran Av., PO Box 19585/777, Teheran

                     Podružnica DIO (Organizacija obrambnih industrij).

                     3.

                     Raziskovalni center za obrambno tehnologijo in znanost (DTSRC) – znan tudi pod nazivom Raziskovalni center za izobraževanje/Moassese Amozeh Va Tahgiaghati (ERI/MAVT Co.).

                     Pasdaran Av., PO Box 19585/777, Teheran

                     Pristojen za raziskave in razvoj. Podružnica DIO. DTSRC ustvari velik del dobička DIO.

                     4.

                     Jaber Ibn Hayan

                     AEOI-JIHRD P.O.Box: 11365-8486; Teheran; 84, 20th Av. Entehaye Karegar Shomali Street; Teheran

                     Jaber Ibn Hayan je laboratorij Iranske organizacije za atomsko energijo (AEOI), ki se ukvarja z dejavnostmi v zvezi z gorivnim krogom. Laboratorij je v Centru za jedrske raziskave v Teheranu (TNRC), Iran ga do leta 2003 ni prijavil v skladu s sporazumom o jamstvu, medtem ko je predelava urana v njem potekala.

                     5.

                     Pomorska industrija

                     Pasdaran Av., PO Box 19585/777, Teheran

                     Podružnica DIO.

                     6.

                     Podjetje za proizvodnjo in dobavo jedrskega goriva (NFPC)

                     AEOI-NFPDP.O.Box: 11365-8486, Teheran/Iran

                     Oddelek za proizvodnjo jedrskega goriva (NFPD) AEOI je zadolžen za raziskave in razvoj na področju ciklusa jedrskega goriva, vključno z raziskovanjem urana, izkopavanjem uranove rude, mletjem, predelavo urana in ravnanjem z jedrskimi odpadki. NFPC je naslednik NFPD, odvisna družba v okviru AEOI, ki vodi raziskave in razvoj na področju ciklusa jedrskega goriva, vključno s predelavo in bogatitvijo urana.

                     7.

                     Skupina za specialno industrijo

                     Pasdaran Av., PO Box 19585/777, Teheran

                     Podružnica DIO.

                     8.

                     Podjetje TAMAS

                     Podjetje TAMAS je vpleteno v dejavnosti, povezane z bogatitvijo urana, Svet guvernerjev IAEA in Varnostni svet pa od Irana zahtevata, da jih prekine. TAMAS je najpomembnejši organ, v okviru katerega so bile ustanovljene štiri hčerinske družbe, od katerih ena izvaja ekstrakcijo urana za pridobivanje koncentriranega urana, druga pa je zadolžena za obdelavo in bogatitev urana ter uranove odpadke.

               B.   Fizične osebe

                     Ime

                     Podatki za identifikacijo

                     Razlogi

                     1.

                     Reza AGHAZADEH

                     D.r.: 15.3.1949, številka potnega lista: S4409483, veljavnost: 26.4.2000–27.4.2010, izdan v Teheranu, kraj rojstva: Khoy

                     Vodja Iranske organizacije za atomsko energijo (AEOI). AEOI, ki nadzira iranski jedrski program, ima pristojnosti v okviru Resolucije VS ZN 1737 (2006).

                     2.

                     Amir Moayyed ALAI

                     Vpleten v vodenje montaže in inženiring centrifug. Svet guvernerjev IAEA in Varnostni svet od Irana zahtevata, da prekine vse dejavnosti, povezane z bogatitvijo urana. To vključuje vsa dela, povezana s centrifugami. 27. avgusta 2006 je Alai od predsednika Ahmadinedžada prejel posebno nagrado za svojo vlogo pri vodenju montaže in inženiringa centrifug.

                     3.

                     Mohammed Fedai ASHIANI

                     Vpleten v proizvodnjo amonijevega uranil karbonata (AUC) in vodenje obrata za bogatitev urana v Natanzu. Od Irana se zahteva, da prekine vse dejavnosti, povezane z bogatitvijo urana. 27. avgusta 2006 je Ashiani od predsednika Ahmadinedžada prejel posebno nagrado za svojo vlogo pri postopku proizvodnje AUC ter upravljanju in tehničnem projektiranju obrata za bogatitev urana v Natanzu (Kashan).

                     4.

                     Haleh BAKHTIAR

                     Vpletena v proizvodnjo magnezija v koncentraciji 99,9 %. 27. avgusta 2006 je Haleh Bakhtiar od predsednika Ahmadinedžada prejela posebno nagrado za svojo vlogo pri proizvodnji magnezija v koncentraciji 99,9 %. Magnezij v taki čistosti se uporablja za proizvodnjo kovinskega urana, ki se ga lahko doda v snov za izdelavo jedrskega orožja. Iran je zavrnil dostop IAEA do dokumentov o proizvodnji polobel kovinskega urana, ki se jih uporablja le za jedrsko orožje.

                     5.

                     Morteza BEHZAD

                     Vpleten v izdelovanje sestavnih delov za centrifuge. Od Irana se zahteva, da prekine vse dejavnosti, povezane z bogatitvijo urana. To vključuje vsa dela, povezana s centrifugami. 27. avgusta 2006 je Behzad od predsednika Ahmadinedžada prejel posebno nagrado za svojo vlogo pri izdelovanju zapletenih in občutljivih sestavnih delov za centrifuge.

                     6.

                     Dr Hoseyn (Hossein) FAQIHIAN

                     Naslov NFPC: AEOI-NFPD P.O.Box: 11365-8486, Teheran/Iran.

                     Namestnik in generalni direktor Podjetja za proizvodnjo in dobavo jedrskega goriva (NFPC), dela AEOI. AEOI, ki nadzira iranski jedrski program, ima pristojnosti v okviru Resolucije VS ZN 1737 (2006). Svet guvernerjev IAEA in Varnostni svet od Irana zahtevata, da prekine dejavnosti, povezane z bogatitvijo urana, v katere je vpletena NFPC.

                     7.

                     Seyyed Hussein (Hossein) HUSSEINI (HOSSEINI)

                     Uradnik AEOI, vpleten v raziskovalni projekt o uporabi težke vode v reaktorju (IR40) v Araku. RVSZN 1737 (2006) zahteva od Irana, da prekine vse projekte, povezane s težko vodo.

                     8.

                     G. Javad KARIMI SABET

                     Predsednik Podjetja za energijo Novin. Med drugim je Karimi Sabet avgusta 2006 od predsednika Ahmadinejada prejel nagrado za svojo vlogo pri oblikovanju, proizvodnji, namestitvi in uporabi jedrske opreme v obratu v Natanzu.

                     9.

                     Said Esmail KHALILIPOUR

                     Namestnik vodje AEOI. AEOI, ki nadzira iranski jedrski program, ima pristojnosti v okviru Resolucije VS ZN 1737 (2006).

                     10.

                     Ali Reza KHANCHI

                     Naslov NRC: AEOI-NRC P.O.Box: 11365-8486 Teheran/Iran; Faks: (+9821) 8021412

                     Vodja Centra za jedrske raziskave AEOI v Teheranu. IAEA še naprej zahteva pojasnilo Irana o poskusih ločevanja plutonija, izvedenih v TNRC, in o sledovih delcev visoko obogatenega urana (HEU) v vzorcih iz okolja, vzetih v skladišču odpadkov v Karaju, kjer so našli zabojnike za skladiščenje tarč z osiromašenim uranom, uporabljenih v teh poskusih. AEOI, ki nadzira iranski jedrski program, ima pristojnosti v okviru Resolucije VS ZN 1737 (2006).

                     11.

                     Hamid-Reza MOHAJERANI

                     Vpleten v vodenje proizvodnje v Obratu za predelovanje urana (UCF) v Esfahanu. 27. avgusta 2006 je Mohajerani od predsednika Ahmadinedžada prejel posebno nagrado za svojo vlogo pri vodenju proizvodnje v UFC ter za načrtovanje, gradnjo in namestitev UF6 naprav (UF6 je plin, ki se ga dovaja pri bogatitvi urana).

                     12.

                     Houshang NOBARI

                     Vpleten v upravljanje obrata za bogatitev urana v Natanzu. Svet guvernerjev IAEA in Varnostni svet od Irana zahtevata, da prekine vse dejavnosti, povezane z bogatitvijo urana. To vključuje dejavnosti v obratu za bogatitev urana v Natanzu (Kashan). 27. avgusta 2006 je Nobari od predsednika Ahmadinedžada prejel posebno nagrado za svojo vlogo pri uspešnem upravljanju in izvajanju načrta za obrat v Natanzu (Kashan).

                     13.

                     Dr. Javad RAHIQI

                     Vodja Centra za jedrsko tehnologijo AEOI v Esfahanu. Center nadzoruje Obrat za predelovanje urana v Esfahanu. Svet guvernerjev IAEA in Varnostni svet od Irana zahtevata, da prekine vse dejavnosti, povezane z bogatitvijo urana. To vključuje vse dejavnosti v zvezi s predelovanjem urana. AEOI, ki nadzira iranski jedrski program, ima pristojnosti v okviru Resolucije VS ZN 1737 (2006).

                     14.

                     Abbas RASHIDI

                     Vpleten v bogatitev urana v Natanzu. Svet guvernerjev IAEA in Varnostni svet od Irana zahtevata, da prekine vse dejavnosti, povezane z bogatitvijo urana. 27. avgusta 2006 je Rashidi od predsednika Ahmadinedžada prejel posebno nagrado za pomembno vlogo pri uspešnem delovanju kaskad za bogatitev uranas po 164 centrifug in njihovo upravljanje v obratu v Natanzu.

                     15.

                     Abdollah SOLAT SANA

                     Glavni direktor obrata za predelovanje urana (UCF) v Esfahanu. Ta obrat izdeluje plin za dovajanje (UF6) za obrat za bogatitev urana v Natanzu. 27. avgusta 2006 je Solat Sana od predsednika Ahmadinedžada prejel posebno nagrado za svoj prispevek.“


title: Sklep Sveta (SZVP) 2016/220 z dne 15. februarja 2016 o spremembi Sklepa 2011/101/SZVP o omejevalnih ukrepih proti Zimbabveju

text:
               17.2.2016

               SL

               Uradni list Evropske unije

               L 40/11

         SKLEP SVETA (SZVP) 2016/220
   z dne 15. februarja 2016
   o spremembi Sklepa 2011/101/SZVP o omejevalnih ukrepih proti Zimbabveju
   SVET EVROPSKE UNIJE JE –
   ob upoštevanju Pogodbe o Evropski uniji in zlasti člena 29 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 15. februarja 2011 sprejel Sklep 2011/101/SZVP (1).

               (2)

               Svet je pregledal Sklep 2011/101/SZVP, pri čemer je upošteval razvoj političnih dogodkov v Zimbabveju.

               (3)

               Omejevalne ukrepe bi bilo treba podaljšati do 20. februarja 2017.

               (4)

               Omejevalni ukrepi bi se morali še naprej uporabljati za sedem oseb in en subjekt iz Priloge I k Sklepu 2011/101/SZVP. Začasen odlog uporabe omejevalnih ukrepov bi bilo treba podaljšati za pet oseb iz Priloge II k Sklepu 2011/101/SZVP.

               (5)

               Sklep 2011/101/SZVP bi bilo treba ustrezno spremeniti –

         SPREJEL NASLEDNJI SKLEP:
   Člen 1
   Sklep 2011/101/SZVP se spremeni:

               1.

               člen 10 se nadomesti z naslednjim:
               „Člen 10
               1.   Ta sklep začne veljati na dan sprejetja.
               2.   Ta sklep se uporablja do 20. februarja 2017.
               3   Uporaba ukrepov iz člena 4(1) ter člena 5(1) in (2), kolikor se nanašajo na osebe iz seznama iz Priloge II, se začasno odloži do 20. februarja 2017.
               Začasni odlog se preveri vsake tri mesece.
               4.   Ta sklep se redno pregleduje in če Svet meni, da cilji sklepa niso bili doseženi, se sklep po potrebi podaljša ali spremeni.“;

               2.

               Priloga I se nadomesti z besedilom iz Priloge I k temu sklepu;

               3.

               Priloga II se nadomesti z besedilom iz Priloge II k temu sklepu.

         Člen 2
   Ta sklep začne veljati dan po objavi v Uradnem listu Evropske unije.

      V Bruslju, 15. februarja 2016

            Za Svet

            Predsednica

         F. MOGHERINI

      (1)  Sklep Sveta 2011/101/SZVP z dne 15. februarja 2011 o omejevalnih ukrepih proti Zimbabveju (UL L 42, 16.2.2011, str. 6).

      PRILOGA I

            „PRILOGA I
            OSEBE IN SUBJEKTI IZ ČLENOV 4 IN 5
            I.   Osebe

                        Ime (in vsi vzdevki)

                        Osebne informacije

                        Razlog za uvrstitev

                        1.

                        Mugabe, Robert Gabriel

                        predsednik, rojen 21.2.1924
                        št. potnega lista: AD001095

                        Predsednik vlade, odgovoren za dejavnosti, ki resno spodkopavajo demokracijo, spoštovanje človekovih pravic in pravno državo.

                        2.

                        Mugabe, Grace

                        rojena 23.7.1965
                        št. potnega lista AD001159
                        št. osebne izkaznice: 63-646650Q70

                        Povezana z vladno frakcijo ZANU-PF (Afriška nacionalna unija – Zimbabve, patriotska fronta); leta 2002 je prevzela posestvo Iron Mask; domnevno naj bi se nezakonito okoriščala z rudniki diamantov.

                        3.

                        Bonyongwe, Happyton Mabhuya

                        generalni direktor Centralne obveščevalne organizacije, rojen 6.11.1960
                        št. potnega lista: AD002214
                        št. osebne izkaznice: 63-374707A13

                        Višji uradnik varnostnih sil, tesno povezan z vladno frakcijo ZANU-PF in soudeležen pri oblikovanju ali vodenju represivne državne politike; obtožen, da je odgovoren za ugrabitev, mučenje in usmrtitev aktivistov Gibanja za demokratične spremembe (MDC) junija 2008.

                        4.

                        Chihuri, Augustine

                        policijski komisar, rojen 10.3.1953
                        št. potnega lista AD000206
                        št. osebne izkaznice: 68-034196M68

                        Višji policijski uradnik in član skupnega operativnega poveljstva, tesno povezan z represivnimi politikami ZANU-PF; javno izrazil podporo stranki ZANU-PF ter tako kršil zakon o policiji; junija 2009 je ukazal policiji, naj opusti vse primere, povezane z umori iz časa pred predsedniškimi volitvami junija 2008.

                        5.

                        Chiwenga, Constantine

                        poveljnik obrambnih sil Zimbabveja, general (nekdanji poveljnik vojske, generalpodpolkovnik), rojen 25.8.1956
                        št. potnega lista: AD000263
                        št. osebne izkaznice: 63-327568M80

                        Član skupnega operativnega poveljstva, soudeležen pri oblikovanju ali vodenju represivne državne politike; oborožene sile uporabljal za prevzemanje kmetij; med volitvami leta 2008 je bil glavni organizator nasilja, povezanega z odločilnim krogom predsedniških volitev.

                        6.

                        Shiri, Perence (tudi Bigboy) Samson Chikerema

                        generalpodpolkovnik vojaškega letalstva, rojen 1.11.1955
                        št. osebne izkaznice: 29-098876M18

                        Visok vojaški častnik in član skupnega operativnega poveljstva ZANU-PF, soudeležen pri oblikovanju ali vodenju represivne državne politike; vpleten v politično nasilje, tudi med volitvami leta 2008 v zahodnem delu regije Mashonaland in Chiadzwi.

                        7.

                        Sibanda, Phillip Valerio (tudi Valentine)

                        poveljnik narodne armade Zimbabveja, generalpodpolkovnik, rojen 25.8.1956 ali 24.12.1954
                        št. osebne izkaznice: 63-357671H26

                        Visoka vojaška osebnost; povezan z vlado in soudeležen pri oblikovanju ali vodenju represivne državne politike.

                  II.   Subjekti

                        Ime

                        Osebne informacije

                        Razlog za uvrstitev

                        1.

                        Zimbabwe Defence Industries

                        10th floor, Trustee House, 55 Samora Machel Avenue, PO Box 6597, Harare, Zimbabve

                        Povezano z Ministrstvom za obrambo in vladno frakcijo ZANU-PF.“

      PRILOGA II

            „PRILOGA II
            OSEBE IZ ČLENA 10(3)
            Osebe
            Ime (in vsi vzdevki)

                        1.

                        Bonyongwe, Happyton Mabhuya

                        2.

                        Chihuri, Augustine

                        3.

                        Chiwenga, Constantine

                        4.

                        Shiri, Perence (tudi Bigboy) Samson Chikerema

                        5.

                        Sibanda, Phillip Valerio (tudi Valentine)“